มีโอกาสมาเที่ยวพัทยาเลยขอตามรอยคนในวงในมาขอลองชิมขนมอร่อยๆที่ All Senses Coffee & Eatery กันค่ะ 

หลังจากตัดสินใจจะมาทานร้านนี้ก็เปิดแอพคู่ใจหาแผนที่ร้าน...ปรากฎว่าแผนที่ปักหมุนผิด เลยอ่านคำอธิบาย..ปรากฎว่าคำอธิบายก็ผิดเลยทำให้เสียเวลาในการกลับรถวนไปวนมาอยู่นาน!! จนต้องอ่านรีวิวของคนอื่นๆที่บอกรายละเอียดเส้นทางอีกที กว่าจะมาถึงเล่นเอาเกือบถอดใจเลยค่ะ

พอมาถึงฝนเพิ่งจะหยุดตก..บรรยากาศดีมากค่ะ ภายในตัวร้านก็ถูกตกแต่งไว้อย่างสวยงาม ใส่ใจกับรายละเอียดในการตกแต่ง ทำให้ภาพที่ออกมาสวยงามได้อย่างลงตัวค่ะ 

พอดูเมนูก็อยากทานแบบสมูทตี้นะคะ แต่อากาศเย็นเพราะฝนเพิ่งหยุดตกเลยสั่งชาร้อนมาทานแก้หนาวดีกว่าค่ะ

ชาที่สั่งไปจะเป็นชาร้อน Lavender แบบ pot (80 บาท) กลิ่นหอมหวนลาเวนเดอร์มากค่ะ
หลังจากได้ที่แล้วก็สั่งขนมกับเครื่องดื่มต่อเลยดีกว่าค่ะ ที่สั่งไปจะมีดังนี้ค่ะ
- Strawberry Soda (75 บาท) แก้วนี้สีสันสวยงาม แถวเปรี้ยว ซ่า ชื่นใจค่ะ
- Honey toast (220 บาท) เมนูนี้สามารถเลือกไอศกรีมได้ 2 ลูกค่ะ ที่เลือกไปจะเป็นช็อคโกแลต 1 ลูก ชาเขียว 1 ลูกค่ะ หน้าตาสวยงามมากค่ะ ทานคู่กับวิปครีมและผลไม้ช่างเข้ากันมากค่ะ ชอบไอศกรีมช็อคโกแลตมากกว่าชาเขียว แต่เสียตรงตัวโทสต์กระด้างไปยังไม่ค่อยอร่อยเท่าไร ส่วนวิปครีมก็หวานไปนิดค่ะ

บรรยากาศ
ชอบบรรยากาศและสไตล์การตกแต่งของร้านนี้มากค่ะ ดูความสวยงามมากค่ะ ทั้สีสันและการคุมโทนสีในการตกแต่งร้าน ใส่ใจกับทุกรายละเอียดดีค่ะ

รสชาติ
ตกแต่งสวยงามก็เพิ่มความอร่อย..เกี่ยวกันไหม!! เนื่องจากเพิ่งทานอาหารมาเลยทำให้ลองขนมได้ไม่เยอะ คราวหน้าจะลองมาแก้ตัวใหม่ค่ะ

ราคา
ราคาแปรผันตรงกับคุณภาพและสถานที่ค่ะ

ใครผ่านมาแถวพัทยาใต้อย่าลืมลองแวะชิมกันดูนะคะ ขนมอร่อย บรรยากาศดี ร้านน่านั่งแบบนี้พลาดไม่ได้นะคะ